Enaam Ahmed

Enaam Ahmed (s. 4. helmikuuta 2000, Lontoo) on brittiläinen autourheilija, joka kilpaili kaudella 2015 SMP Formula 4 -sarjassa. Ahmedia on nimitetty uudeksi Lewis Hamiltoniksi.

Vuonna 2009 kartingin aloittanut Ahmed voitti vuonna 2014 sekä kartingin KF Junior -luokan Euroopan-mestaruuden että saman luokan maailmanmestaruuden. Kaudeksi 2015 Ahmed siirtyi ajamaan SMP Formula 4 -sarjaan. Hän saavutti kauden aikana viisi voittoa ja seitsemän palkintosijaa, mutta ei kilpaillut kauden aikana pisteistä. Samana vuonna hän kilpaili Britanniassa MSA Formula -sarjaa voittaen yhden kilpailun ja saavuttaen kolme muuta palkintosijaa sijoittuen sarjassa kahdeksanneksi. 

Kaudeksi 2016 Ahmed siirtyi BRDC Britannian Formula 3 -sarjaan, missä hän kilpaili Douglas Motorsportin autolla, voitti yhden osakilpailun ja oli sarjan lopputuloksissa viides. Samana vuonna hänet valittiin myös Toyota Racing Series -sarjaan Giles Motorsportin kilpakuljettajaksi. Tuloksena sarjasta olivat yksi voitto ja sijoittuminen lopputuloksissa kuudenneksi. Hän jatkoi BRDC Britannian F3 -sarjassa myös seuraavalla kaudella ja voitti 13:lla voitollaan sarjan mestaruuden. Vuosina 2018–2020 välisenä aikana Ahmed ajoi erilaisissa Formula 3 -sarjoissa Euroopassa ja Japanissa, joista parhaimpana tuloksena oli sijoittuminen All-Japan F3 -sarjassa kolmanneksi. Kausina 2021–2023 hän puolestaan ajoi IndyCar-sarjassa vaihtelevalla menestyksellä, missä hän oli parhaimmillaan kolmas kaudella 2022.

Ahmedin isä on ansainnut rahansa muotibisneksessä.

 Lähteet 

Luokka:Brittiläiset autourheilijat
Luokka:Vuonna 2000 syntyneet
Luokka:Elävät henkilöt